Parret Lise Kistrup og Jesper Poulsen fra Aalborg vandt et bryllup inklusiv reception på skibet Santa Maria Manuela, der ligger til i havnen i Aalborg under dette års Tall Ships Races. - Jeg så konkurrencen på nettet og tænkte, det kunne vi prøve at deltage i. Så jeg sendte en mail af sted, og sagde ikke noget til Jesper, fortæller Lise Kistrup. Det er Spar Nord Fonden, der står bag konkurrencen. Og det nordjyske par blev valgt ud blandt 138 par. - Jeg må sige, at jeg blev lidt paf, da Lise fortalte det, men sagde selvfølgelig ja, siger Jesper Poulsen. Sammen med børnene på syv og to år blev de viet på det portugisiske skib af borgmester i Aalborg Kommune Thomas Kastrup Larsen. - Det gik rigtig godt og er også afslappet selv om det er nogle vilde omgivelser, fortæller Lise Kastrup.

Opsummering:
Det portugisiske skib Santa Maria Manuela var ramme om en af de mere romantiske begivenheder under Tall Ships Races.